[{"text_idx": "#000001", "text": "Mae gwraig weddw oedd wedi cwyno am y gofal gafodd ei gw\u0302r mewn ysbyty preifat wedi croesawu galwadau i ganiata\u0301u i'r Ombwdsmon Gwasanaethau Cyhoeddus edrych ar achosion o'r fath."}, {"text_idx": "#000003", "text": "Mae achos Peter Lewis o Lanelli wedi ei ddefnyddio gan yr Ombwdsmon, Nick Bennett i danlinellu'r angen am ddeddfwriaeth newydd er mwyn cryfhau hawliau cleifion sy'n derbyn triniaeth breifat yng Nghymru."}, {"text_idx": "#000004", "text": "Dyw'r Ombwdsmon ddim yn gallu ymchwilio i gwynion gan gleifion ysbytai a chlinigau preifat oni bai bod y driniaeth honno wedi ei ariannu gan GIG."}, {"text_idx": "#000005", "text": "Ond y gobaith yw y bydd mesur sy'n edrych ar bwerau'r Ombwdsmon yn caniata\u0301u i hyn ddigwydd, hyd yn oed os yw'r cleifion wedi talu am driniaeth eu hunain."}, {"text_idx": "#000006", "text": "Aeth Mr Lewis i Ysbyty Spire yng Nghaerdydd er mwyn cael llawdriniaeth ar ei ben-glin pan oedd yn 83 oed yn 2010."}, {"text_idx": "#000008", "text": "Ar o\u0302l gadael yr ysbyty fe waethygodd ei gyflwr ac ar o\u0302l mynd i Ysbyty'r Tywysog Philip yn Llanelli cafodd niwmonia. Bu farw ym mis Ionawr 2011."}, {"text_idx": "#000009", "text": "Mae ei weddw yn teimlo ei fod wedi cael gadael Ysbyty Spire yn rhy fuan."}, {"text_idx": "#000011", "text": "Disgrifiad, Ruth Lewis sy'n so\u0302n am y profiad o gwyno am y gofal gafodd ei gw\u0302r"}, {"text_idx": "#000012", "text": "Ruth Lewis sy'n so\u0302n am y profiad o gwyno am y gofal gafodd ei gw\u0302r"}, {"text_idx": "#000014", "text": "Os nad yw'r claf neu'r teulu yn hapus gyda'r casgliadau mae'n bosib i'r gw\u0302yn gael ei adolygu gan uwch rheolwr yn yr ysbyty neu ymgynghorwr arbenigol."}, {"text_idx": "#000021", "text": "Ond wnaeth yr adroddiad ddim darganfod unrhyw esgeulustod yn y gofal gafodd Mr Lewis."}, {"text_idx": "#000024", "text": "Mae Spire wedi cael gorchymyn i wneud \"taliad o ewyllys da\" o \u00a32,250 i Ms Lewis."}, {"text_idx": "#000025", "text": "Disgrifiad o\u2019r llun, Mae Ruth Lewis yn teimlo bod ei gw\u0302r wedi cael gadael Ysbyty Spire yn rhy fuan"}, {"text_idx": "#000030", "text": "\"Dwi'n gobeithio cael mwy o rym oherwydd ar hyn o bryd 'dwi'n gallu ymchwilio i gwynion am y gwasanaeth Iechyd yng Nghymru ond dim ond os ydyn nhw wedi cael eu comisiynu gan y GIG yn y sector preifat,\" meddai."}, {"text_idx": "#000035", "text": "Mae Mr Bennett yn credu bod 5% o'r achosion y mae'n delio gydag yn ymwneud mewn rhyw ffordd gyda'r sector preifat, sydd yn tua 35-40 o gleifion."}, {"text_idx": "#000037", "text": "\"Rydyn ni'n cydnabod bod y pum mlynedd a hanner diwethaf wedi bod yn rhai anodd i Ms Lewis, ei theulu a hefyd y staff meddygol wnaeth drin Mr Lewis,\" meddai llefarydd."}, {"text_idx": "#000039", "text": "Ychwanegodd y byddai'r ysbyty yn ysgrifennu at Ms Lewis er mwyn rhoi gwybod iddi sut mae'r ysbyty yn bwriadu gweithredu ar yr argymhellion yn yr adroddiad."}, {"text_idx": "#000042", "text": "Prif StraeonCreu bocsys cofio Cymraeg ar o\u0302l colli babanPublished8 awr yn o\u0302lAgor cwest i farwolaeth dyn yn ffrwydrad TreforysPublished1 awr yn o\u0302lGweinidog iechyd yn wynebu pleidlais o ddiffyg hyderPublished6 awr yn o\u0302l"}, {"text_idx": "#000048", "text": "5 cornel o Gymru ar ochr arall y ffin"}, {"text_idx": "#000049", "text": "Carchar yn 'agoriad llygad i anghyfiawnder'"}, {"text_idx": "#000054", "text": "Pum munud gyda'r actores Nia Gandhi"}]